Дорис Мюрингер
Златни рибки насън…

Превод от немски: Венцеслав Константинов, —

chitanka.info

Златни рибки насън

изгубих от очите си

попитах у Робинзон но

той не беше ги виждал

гмурнах се в Южните морета

но там открих само бисери

попитах вятъра но той

си имаше нещо с палмите

и ме прогони

слязох при майка си под земята

и там ги намерих

в очите й

едната в дясното другата в лявото

а третата посред

челото й махаха ми с опашки

1976

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.